b"\n_START_ARTICLE_\nBatalla d'Otavi\n_START_SECTION_\nLa batalla\n_START_PARAGRAPH_\nCom que la l\xc3\xadnia de defensa de Ritter era molt llarga, els seus flancs eren incapa\xc3\xa7os de donar-se suport mutu. Aix\xc3\xb2, combinat amb la falta d'homes per a cobrir adequadament l'ampli per\xc3\xadmetre, va causar que el seu flanc esquerre vacil\xc2\xb7l\xc3\xa9s quan les forces sud-africanes van avan\xc3\xa7ar sobre ella. Temor\xc3\xb3s que les seves l\xc3\xadnies es trenquessin, Ritter es va retirar als turons d'Otavifontein i a la muntanya d'Otavi._NEWLINE_Tot i que aquestes noves posicions estaven en terreny alt, els alemanys no havien preparat cap fortificaci\xc3\xb3. Sense artilleria i sense posicions defensives s\xc3\xb2lides, la for\xc3\xa7a alemanya f\xc3\xa0cilment es va trencar en retirada general quan va ser pressionada per les tropes de Botha. A les 13.00 h, la batalla ja havia acabat._NEWLINE_Ritter es va retirar a les posicions prop de Gaub i va deixar a Botha el cam\xc3\xad lliure per cap a Tsombe.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nLa vict\xc3\xb2ria de Botha va ser r\xc3\xa0pida i l'avan\xc3\xa7 dels sud-africans nom\xc3\xa9s es van retardar un dia, patint 4 morts i 7 ferits._NEWLINE_Els alemanys va fugir sense oposar resist\xc3\xa8ncia i la for\xc3\xa7a de Ritter va quedar en gran part intacta, amb 3 morts, 8 ferits i 20 presoners._NEWLINE_Encara que un retard de dos dies hauria estat suficient per a Ritter, el retir anticipat de Ritter va permetre que les forces no preparades de Franke gaireb\xc3\xa9 fossin envoltades. Sense mitjans d'escapament m\xc3\xa9s amunt de la l\xc3\xadnia de ferrocarril i amb una manca general de voluntat per a lluitar, Franke es va veure obligat a rendir-se a les forces de Botha el 9 de juliol, posant fi a tota resist\xc3\xa8ncia alemanya al sud-oest d'\xc3\x80frica."